作者：黎廷瑞
词牌/韵律：酹江月・念奴娇

paragraphs: 锦袍何处，向旧江、衰草寒芦萧瑟。
瀛馆神仙挥玉尘，唤醒诗酒魂魄。
走电飞红，惊涛触石，举目乾坤窄。
油然归去，短篷多载风月。
好在雨外云根，水边石上，鸥鹭盟重结。
见说西湖湖上路，香沁梅梢新雪。
驾白麒麟，鞭青鸾凤，次第孤山客。
吾今西啸，寄诗先与逋仙说。